Universis presentes litteras inspecturis, nos Officialis Eduensis notum facimus quod in nostra propter hoc presentia specialiter constitutus Galterus dictus li Gnaice, crucesignatus, de Rocha de Nollai, non coactus, etc., presenteque Hugone de Corrabuef canonico Eduensi, vendit, concedit et quitat in perpetuum in jure coram nobis, ipsi Hugoni et suis quamdam suam peciam vinee sitam in territorio quod vocatur territorium de Gercuyl, juxta vineam Droeti dicti Phelippe ex parte una, et tapam domini Guidonis de Barbire militis; item, et quamdam aliam suam peciam vinee sitam in territorio de Aguyson, juxta vineam ipsius Droeti et juxta vineam Guidonis dicti Gasteaul; item et quamdam suam peciam terre sitam in capite ejusdem vinee site en Aguyson: que predicta vendita sunt et movent de capite et hereditate dicti Galteri, ab ipso Hugone et suis in perpetuum tenenda, habenda et pacifice possidenda pro viginti quatuor libris et decem sol. Vien. ipsi Galtero jam solutis, etc. Datum Edue et actum die lune post octabas Pasche, anno Domini millesimo ducentesimo septuagesimo.